
Yra ką veikti!     
7.00 val. – 8.00 val. Žmonės kelias iš lovelių, spindi šypsenos veideliuos! Labas rytas, labas rytas, per kalnelį saulė ritas!
 8.00 val. – Rankų švarą garantuos- muilas, rankšluostis, vanduo! Nepamiršk tik judesių, pirštų tarpų ir nagų! Muilas- tai bakterijų tramdytojas!
 8.15 val. – Nauja dienelė- smagi mankštelė! Juk mankšta formuoja taisyklingą laikyseną, aktyvina širdies, kvėpavimo takų ir kitų organų darbą, sukuria žvalią nuotaiką, kuri reikalinga tolimesnei veiklai.
 8.30 val. -  Ankstų rytą atsikėlę, sėmėm košės dubenėlį. Skanių ir sveikų pusrytėlių!
 9.30 val. – 10.30 val. Pasirinkite savo laimės receptą: užsiimkite kūrybine veikla, žaiskite judrius ir ramius žaidimus, pokalbiai su artimaisiais, šokite, dainuokite ir džiaukitės akimirkomis kartu! (Jūsų grupės auklėtojos Jums duos idėjų ir smagių patarimų kasdieninei Jūsų veiklai)
10.00 val. – Šviežios daržovės, vaisiai, uogos, riešutai- puikiausi priešpiečių draugai! Būkime sveiki ir stiprūs!
[image: ]10.30 val. – Jei už lango geras orelis, greitai bėkim į laukelį! Žaisk su savo šeimos nariais, nuo kitų žmonių laikykis kelių metrų atstumo! Saugokime save ir kitus!
Grįžus nepamirštame bakterijų tramdytojo- muilo!!!
11.58 val. – -Mama, duokš greičiau pietus!
                      - Vaike, nuvalyk batus!!!
 Pietūs- sočiausias ir svarbiausias dienos valgymas, todėl valgykite sveiką ir įvairų maistą. Tuomet būsite sveiki, energingi, jausitės laimingi!
12.30 - 15.00 val. Pasaka prieš saldų pietų miegelį...
Trinsi akį, trinsi nosį ir galiausiai pasiduosi. Tas miegutis toks stiprus, įveikia lengvai visus. Jis suvystys ir tave, paskandins saldžiam sapne!
15.00 - 15.28 val. Kelkitės miegaliai, kelkitės snaudaliai!
15.28 val. – Kol mama maistą gamina, tėtis žaidžia smagiausią žaidimą!
 Pirštukų žaidimai yra puiki meninės išraiškos forma, tuo pačiu lavinanti vaikų smulkiąją motoriką, kūrybinę vaizduotę, kalbą, dėmesingumą.
16.00 val. – Skanios ir jaukios šeimos vakarienės.
[bookmark: _GoBack] 16.30 val. - Laikas, praleistas su šeima yra labai svarbus ir brangus, tad leiskite laisvalaikį smagiai, turiningai dovanodami vieni kitiems šypsenas ir šilumą!

